open-index/open-wikipedia-markdown huggingface dataset:
Αλέξανδρος Τζαβέλλας

Ο **Αλέξανδρος Τζαβέλλας** (1916 - Οκτώβριος 1978) ήταν Έλληνας δικαστικός. Χρημάτισε αντιπρόεδρος του Ελεγκτικού Συνεδρίου και υπουργός στην τελευταία περίοδο της χούντας.

## Βιογραφία
Γεννήθηκε το 1916 στη Βλαχοκερασιά Αρκαδίας. Διετέλεσε αντιπρόεδρος του Ελεγκτικού Συνεδρίου. Στην τελευταία κυβέρνηση της δικτατορίας με πρωθυπουργό τον Αδαμάντιο Ανδρουτσόπουλο χρημάτισε υπουργός Μεταφορών και Επικοινωνιών από τις 25 Νοεμβρίου 1973 ως τις 24 Ιουλίου 1974. Προκάτοχός του στο υπουργείο Μεταφορών ήταν ο Ορέστης Γιάκας. Τον διαδέχθηκε, τον Ιούλιο του 1974 ο Γεώργιος Μυλωνάς.
Πέθανε το 1978 και κηδεύτηκε την 1η Νοεμβρίου από το Πρώτο Νεκροταφείο Αθηνών.

## Παραπομπές


Κατηγορία:Έλληνες υπουργοί Μεταφορών και Επικοινωνιών
Τ
Παναγιώτης Μαρκόπουλος

Ο **Παναγιώτης Μαρκόπουλος** (1916 - 1996) ήταν Έλληνας ανώτατος δικαστικός, που διετέλεσε αντιπρόεδρος του Συμβουλίου της Επικρατείας. Χρημάτισε υπηρεσιακός υπουργός Εσωτερικών και Δημόσιας Τάξης σε κυβερνήσεις του Ανδρέα Παπανδρέου.

## Βιογραφία
Σπούδασε νομικά στην Αθήνα και ακολούθησε καριέρα στο δικαστικό κλάδο, φτάνοντας μέχρι τη θέση του αντιπροέδρου του Συμβουλίου της Επικρατείας. Λίγα χρόνια μετά την εκλογική νίκη του ΠΑΣΟΚ στις εκλογές του 1981, ο Μαρκόπουλος διορίστηκε υπηρεσιακός υπουργός Εσωτερικών εν όψει των Ευρωεκλογών του 1984 και θήτευσε από τις 2 Μαΐου 1984 ως τις 21 Ιουνίου 1984 και ξανά από τις 9 Μαΐου 1985 ως τις 5 Ιουνίου 1985, εν όψει των βουλευτικών εκλογών του 1985. Στην επόμενη κυβέρνηση του Ανδρέα Παπανδρέου χρημάτισε υπηρεσιακός υπουργός Εσωτερικών και Δημοσίας Τάξεως από τις 2 Ιουνίου 1989 ως τις 2 Ιουλίου 1989 εν όψει των βουλευτικών εκλογών του 1989, και μέχρι να σχηματιστεί η κυβέρνηση Τζαννετάκη..
Πέθανε τον Οκτώβριο του 1996, σε ηλικία 80 ετών και κηδεύτηκε από τον ιερό ναό του Α΄ Κοιμητηρίου Αθηνών την 1η Νοεμβρίου.

## Παραπομπές


Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δημοσίας Τάξεως
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ένωσις Κοινωνικής Αμύνης

Η **Ένωσις Κοινωνικής Αμύνης** (EKA) ήταν εθνικιστική αντιστασιακή οργάνωση που έδρασε στην Δυτική Μακεδονία. 

Στρατιωτικός ηγέτης της οργάνωσης τέλεσε ο ταγματάρχης Χρήστος Παπαβασιλείου (Γρανιτσιώτης), ενώ πολιτικός ηγέτης ανέλαβε το μέλος των ΥΒΕ (και αργότερα της ΠΑΟ) Κωσταντίνος Γκέκας. Η ίδρυση της οργάνωσης, είχε ως στόχο να αποτελέσει αντίβαρο της παρουσίας ανταρτών του ΕΛΑΣ στο βουνό του Ολύμπου.

## Ιστορικό
Η οργάνωση ιδρύθηκε στην Κοζάνη, εκφράζοντας την αντίδραση των ντόπιων εμπόρων απέναντι στα διόδια που πλήρωναν στους αντάρτες του ΕΛΑΣ για τα εμπορεύματά τους, όταν περνούσαν από την περιοχή (ο ΕΛΑΣ στον Όλυμπο είχε επιβάλει το «αντάρτικο δίκαιο»). Εκτός από τους εμπόρους, προσέλκυσε πρώην αξιωματικούς και διάφορους εθνικιστές.

Μετά της επιτυχίες του ΕΛΑΣ στην περιοχή κατά την Άνοιξη του 1943, αποφασίστηκε συνεργασία του ΕΛΑΣ και της ΕΚΑ. Παρόλο που δόθηκαν μάχες από κοινού ενάντια στον κατακτητή, εν τέλει οι διαφωνίες υπερίσχυσαν και οι συνεργασίες διακόπηκαν.

Με κύριες διαφορές τον συναισθηματισμό εκ μέρους ΕΛΑΣιτών έναντι του δισταγμού για επιθέσεις (που είχαν οι Εθνικιστές), αλλά και της στάσης των δύο πλευρών προς τους Σλαβομακεδόνες της περιοχής, επήλθε η τελική σύγκρουση. Οι ένοπλες συγκρούσεις μεταξύ των δύο αντιστασιακών οργανώσεων ξεκίνησαν από την περιοχή της Καστοριάς και επεκτάθηκαν. Μέλη της ΕΚΑ εκτέλεσαν τον Σίμο Κερασίδη (μέλος του Μακεδονικού Γραφείου του ΚΚΕ), τον Λάζαρο Ζησιάδη ή Τερποφσκι και άλλα πέντε μέλη του ΚΚΕ ως αντεκδίκηση για εκτελέσεις αξιωματικών της οργάνωσης από τον ΕΛΑΣ. Μετά την εκτέλεση, το ΚΚΕ θα ορκιστεί «άσβεστο ιερό μίσος» εναντίον της ΕΚΑ. Μετά από αντιπαραθέσεις και ένοπλες συγκρούσεις, ο ΕΛΑΣ θα επικρατήσει και η ΕΚΑ θα περάσει στην αφάνεια.

## Πηγές
* ΑΘΑΝΑΣΙΟΣ ΚΑΛΛΙΑΝΙΩΤΗΣ Οι αρχές της Αντίστασης στη Δυτική Μακεδονία (1941 – 1943), πρωτεύουσα μεταπτυχιακή εργασία για τον τομέα της Νεότερης και Σύγχρονης Ιστορίας και Λαογραφίας του τμήματος Ιστορίας και Αρχαιολογίας του ΑΠΘ

Κατηγορία:Ιστορία της Κοζάνης
Κατηγορία:Ελληνικές αντιστασιακές οργανώσεις
Κανόνες του Κέιμπριτζ

Οι **Κανόνες του Κέιμπριτζ** ήταν ένας κώδικας κανόνων για το ποδόσφαιρο, ο οποίος καταρτίστηκε για πρώτη φορά στο Πανεπιστήμιο του Κέιμπριτζ της Αγγλίας το 1848, από μια επιτροπή που περιλάμβανε τους Χ. ντε Γουίντον και Τ.Τ. Θρινγκ (H. de Winton and J. C. Thring). Επίσης, είναι αξιοσημείωτο το γεγονός ότι οι κανόνες επέτρεπαν το Από τέρματος λάκτισμα (Άουτ), την Επαναφορά από την πλάγια γραμμή (Πλάγιο άουτ), το "προωθητικό πέρασμα", ορολογία που χρησιμοποιείται σήμερα στο βορειοαμερικανικό ποδόσφαιρο (gridiron football) και στο ράγκμπι (rugby football), την παρεμπόδιση του αντιπάλου, όπως και το κράτημα της μπάλας με τα χέρια. Το 1863, η αναθεώρηση των κανόνων έπαιξε σημαντικό ρόλο στη διαμόρφωση των κανόνων του ποδοσφαίρου (association football).

## Δείτε επίσης
* Κανόνες του Σέφιλντ

## Παραπομπές


## Εξωτερικοί σύνδεσμοι
* Πληροφορίες στην ιστοσελίδα του BBC

Κατηγορία:Κανόνες Ποδοσφαίρου
Κατηγορία:Ιστορία του ποδοσφαίρου
Κατηγορία:Ποδόσφαιρο στην Αγγλία
Κομητειακή Ποδοσφαιρική Ομοσπονδία Σέφιλντ και Χάλαμσιρ

Η **Κομητειακή Ποδοσφαιρική Ομοσπονδία Σέφιλντ και Χέιλαμσαϊρ** (αγγλικά: *Sheffield and Hallamshire County Football Association*) η οποία αρχικά ονομαζόταν **Ποδοσφαιρική Ομοσπονδία Σέφιλντ** (Sheffield Football Association), ιδρύθηκε στο Σέφιλντ το 1867 και ήταν η πρώτη Κομητειακή Ποδοσφαιρική Ομοσπονδία (County FA, CFA) της Αγγλίας. Οι ομάδες της αποδέχτηκαν τους Κανόνες του Σέφιλντ μέχρι το 1878, όταν συγχωνεύθηκαν με τους κανόνες της αγγλικής Ποδοσφαιρικής Ομοσπονδίας. Στα μέλη της περιλαμβάνονται μερικά από τα παλαιότερα σωματεία ποδοσφαίρου στον κόσμο, όπως η Σέφιλντ και η Χέιλαμ. Σήμερα, η County FA είναι υπεύθυνη για τη διαχείριση, τον έλεγχο, την προώθηση και την ανάπτυξη του ποδοσφαίρου στο Σέφιλντ, το Ντονκάστερ, το Ρόδεραμ, το Μπάρνσλεϊ, το Γουόρκσοπ και το Χάντερσφιλντ.

## Εξωτερικοί σύνδεσμοι
* Επίσημη ιστοσελίδα 

Κατηγορία:Σέφιλντ
Κατηγορία:Ποδοσφαιρικές ομοσπονδίες Αγγλίας
Κάστρο των Νεζερών

Το **Κάστρο των Νεζερών** είναι κτίσμα της Φραγκοκρατίας, ερειπωμένο πλέον, στην ορεινή Αχαΐα και συγκεκριμένα στην ιστορική περιοχή των Νεζερών. 

## Τοποθεσία
Η ακριβής θέση του κάστρου βρίσκεται πάνω σε έναν μικρό λόφο στον πυθμένα σχεδόν της κοιλάδας του ποταμού Πείρου, δίπλα στις όχθες του, στον ορεινό όγκο του Ερυμάνθου στην περιοχή όπου συναντιέται το όρος με τα νοτιότερα πρόβουνα του Παναχαϊκού, απέναντι από την Μονή Χρυσοποδαρίτισσας. Σήμερα, η περιοχή διοικητικά είναι μέρος του Δήμου Ερυμάνθου.

## Ιστορία
Πιστεύεται ότι χτίστηκε από τους Φράγκους του Πριγκιπάτου της Αχαΐας, άγνωστο το πότε ακριβώς, και ανήκε στο Τιμάριο της Ζουλιάνας, τμήμα της Βαρωνία της Χαλανδρίτσας.

Τον 15ο αιώνα και κατά την κατάληψη της Πελοποννήσου από τους Οθωμανούς, το κάστρο είχε περάσει στην κατοχή των Βυζαντινών και πολιορκήθηκε από τούς Οθωμανούς, ενώ επίσης αναφέρεται ότι θεωρούνταν απόρθητο. Η τοπική λαϊκή παράδοση μιλά για μακρά πολιορκία του κάστρου επειδή οι ντόπιοι κάτοικοι κατάφερναν μέσω ενός μυστικού περάσματος και τροφοδοτούνταν με νερό, το μυστικό αυτό το πρόδωσε στους Οθωμανούς μια γριά, η οποία τους συμβούλεψε και τον τρόπο για να μάθουν την ακριβή θέση του. Οι Οθωμανοί ακολούθησαν την συμβουλή της γριάς, άφησαν επί ημέρες ένα άλογο χωρίς νερό, έπειτα το ελευθέρωσαν και αυτό ψάχνοντας για νερό τους οδήγησε στην υπόγεια σήραγγα και έτσι οι Οθωμανοί την έκλεισαν κι έτσι κατέλαβαν τελικά το κάστρο.

## Δείτε επίσης
* Νεζερά
* Βαρωνία της Χαλανδρίτσας

## Παραπομπές


## Πηγές
* 

Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κατηγορία:Βαρωνία της Χαλανδρίτσας
Κ
Αυγουστίνος Ροβεσπιέρος

Ο **Αυγουστίνος Ροβεσπιέρος** (*Augustin Bon Joseph de Robespierre*, 21 Ιανουαρίου 1763 – 28 Ιουλίου 1794) ήταν ο νεότερος αδερφός του ηγέτη της Γαλλικής Επανάστασης, Μαξιμιλιανού Ροβεσπιέρου, με τον οποίο συνελήφθη και εκτελέστηκε.

## Βιογραφία
Γεννήθηκε στο Αράς και ήταν το μικρότερο από τα 5 παιδιά του δικηγόρου Μαξιμιανού Βαρθολομαίου Φραγκίσκου ντε Ρομπεσπιέρ και της Ζακλίν Μαργκρίτ Καρό, κόρης ζυθοποιού. Η μητέρα του πέθανε όταν εκείνος ήταν μόλις ενός έτους και ο πατέρας εγκατέλειψε την οικογένεια και πήγε στη Βαυαρία, όπου πέθανε το 1777. Τον Αυγουστίνο τον μεγάλωσε μία θεία του και τον σπούδασε δικηγόρο. Αργότερα έγινε εισαγγελέας στην ιδιαίτερη πατρίδα του.  Ήταν θερμός οπαδός των ριζοσπαστικών αλλαγών όπως και ο Μαξιμιλιανός, κατά την περίοδο της Επανάστασης.

Το 1791 διορίστηκε διοικητής του διαμερίσματος (département) του Πα ντε Καλέ. Το Σεπτέμβριο του 1792 εξελέγη μέλος της Συμβατικής Συνέλευσης και προσχώρησε στην πτέρυγα των Ορεινών και στη Λέσχη των Ιακωβίνων.

Το 1794 έγινε στρατιωτικός απεσταλμένος (Député-en-Mission) του στρατού της Ιταλίας και χρησιμοποίησε την επιρροή του με σκοπό να προωθήσει την καριέρα του Ναπολέοντα Α΄ Βοναπάρτη, μετά την ανάγνωση ενός φυλλαδίου του Ναπολέοντα, που ήταν υπέρ των Ιακωβίνων και είχε τίτλο *Le souper de Beaucaire*.

Έπειτα από την πτώση του Μαξιμιλιανού Ροβεσπιέρου στη διάρκεια του πραξικοπήματος της 9ης Θερμιδόρ (27 Ιουλίου 1794), όσοι συνδέονταν με το Μαξιμιλιανό υπέστησαν διώξεις στα πλαίσια ενός κυνηγιού μαγισσών. Η σχέση του Ναπολέοντα με τον Αυγουστίνο είχε ως αποτέλεσμα να φυλακιστεί ο Βοναπάρτης στο Φρούριο Καρέ στις 6 Αυγούστου 1794 για να αθωωθεί δύο εβδομάδες αργότερα.

Ο Αυγουστίνος υπήρξε ένα από τα 5 πιο διάσημα θύματα της "9ης Θερμιδόρ". Απαίτησε στη Συμβατική Εθνοσυνέλευση να συλληφθεί μαζί με τον αδερφό του λέγοντας: "Είμαι το ίδιο ένοχος με εκείνον. Έχουμε τις ίδιες αρετές, θέλω να έχω την ίδια τύχη με εκείνον. Επίσης ζητώ να μου απαγγελθούν κατηγορίες". Κατέφυγε στο Οτέλ ντε Βιλ των Παρισίων και επεχείρησε να δραπετεύσει πέφτοντας από ένα παράθυρο. Απέτυχε ωστόσο και έσπασε και τα δύο του πόδια. Στις 10 Θερμιδόρ (28 Ιουλίου) οδηγήθηκε στη λαιμητόμο την ίδια ημέρα με τον αδερφό του.  

## Παραπομπές


## Βιβλιογραφία
*Alexandre Cousin, *Philippe Lebas et Augustin Robespierre, deux météores dans la Révolution française*, Bérénice, 2010.
*Sergio Luzzatto, *Bonbon Robespierre : la terreur à visage humain* (traduit de l'italien par Simone Carpentari Messina), Arlea, coll. Histoire, janvier 2010 . ISBN 2869598815.
*Martial Sicard, *Robespierre jeune dans les Basses-Alpes*, Forcalquier, A. Crest, 1900.
*Mary Young, *Augustin, the Younger Robespierre*, Core Publications, 2011. ISBN 978-605-4512-08-9 Free download at http://fass.kingston.ac.uk/downloads/historical-record-publications-augustin.pdf
*Bulletin de l'A.M.R.I.D, n° 45, « L'enfance de Maximilien »

## Εξωτερικοί σύνδεσμοι
* 

Κατηγορία:Γάλλοι δικηγόροι
Άννα Μάνη - Παπαδημητρίου

Η **Άννα Μάνη-Παπαδημητρίου** (Κατερίνη, 18 Αυγούστου 1964) είναι Ελληνίδα δικηγόρος και πολιτικός. Είναι βουλευτής με τη Νέα Δημοκρατία στην Πιερία και χρημάτισε υφυπουργός Ανάπτυξης από τον Ιούνιο του 2023 έως τον Μάρτιο του 2025. 

## Βιογραφία
Σπούδασε στη Νομική σχολή του ΑΠΘ.  Άσκησε δικηγορία επί σειρά 25 ετών, διατηρώντας δικηγορικό γραφείο στην Κατερίνη. Είναι κάτοχος μεταπτυχιακού τίτλου σπουδών στη Δημόσια Διοίκηση στο Διεθνές Πανεπιστήμιο της Ελλάδος. 

### Πολιτική σταδιοδρομία
Εξελέγη για πρώτη φορά βουλευτής Πιερίας στις εκλογές του Ιουνίου του 2012 με τη ΝΔ συγκεντρώνοντας 4.642 σταυρούς. Στις εκλογές του Ιουλίου του 2019 εξελέγη για δεύτερη φορά βουλευτής με 10.727 σταυρούς. Στις εκλογές του Μαΐου 2023 επανεξελέγη με 11.277 σταυρούς και ανανέωσε τη θητεία της στις εκλογές του Ιουνίου 2023.

μικρογραφία|Υπογραφή σύμβασης μεταξύ Βουλής των Ελλήνων και ΟΤΕ

δεξιά|μικρογραφία|226x226px|Συνάντηση Ελληνικής αποστολής στα πλαίσια του Ευρωπαϊκού προγράμματος(Twinning)

Ήταν μέλος στην ειδική μόνιμη Επιτροπή της Βουλής για την Προστασία του Περιβάλλοντος. Το 2019 εκλέχθηκε κοσμήτορας του Ελληνικού Κοινοβουλίου. Επίσης, από το 2021 εκλέχθηκε και τελεί χρέη προέδρου της Επιτροπής Βιβλιοθήκης της Βουλής. Ακόμη, είναι αντιπρόεδρος της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης, Αντιπρόεδρος της Επιτροπής Οικονομικών της Βουλής και μέλος της Κοινοβουλευτικής Ομάδας Φιλίας Ελλάδος - Ισραήλ.

Από τον Ιούνιο του 2023 έως τον Μάρτιο του 2025 ήταν υφυπουργός Ανάπτυξης στη δεύτερη κυβέρνηση του Κυριάκου Μητσοτάκη.

## Παραπομπές


## Εξωτερικοί σύνδεσμοι
* Προφίλ της Άννας Μάνη – Παπαδημητρίου στο Υπουργείο Ανάπτυξης
* Προφίλ της Άννας Μάνη – Παπαδημητρίου στη Βουλή των Ελλήνων

Κατηγορία:Έλληνες δικηγόροι του 20ού αιώνα
Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Ανάπτυξης
Φέλντκιρχ

Το **Φέλντκιρχ** () είναι αυστριακή πόλη στο ομόσπονδο κρατίδιο του Φόραρλμπεργκ. Μετά την Ντόρνμπιρν, είναι η δεύτερη μεγαλύτερη πόλη του Φόραρλμπεργκ, σε πληθυσμό, με 31.054 κατοίκους (2013).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Κατηγορία:Συνοριακά τριεθνή σημεία
Φατμά Σουλτάνα (κόρη του Σουλεϊμάν Α')

Η **Φατμά Νουρ Σουλτάν** (Οθ. Τούρκικα:فاطمہ سلطان‎) (Τούρκικα: *Fatma Nur Sultan*, Απρίλιος 1516 - 1561) ήταν κόρη του σουλτάνου Σουλεϊμάν Α΄ του Μεγαλοπρεπή της Οθωμανικής Αυτοκρατορίας.

## Βιογραφία
Η Φατμά ήταν η κόρη του Σουλτάνου Σουλεϊμάν Α' και της της Φιουλανέ Χατούν. Γεννήθηκε τον Απρίλιο του 1516 και πέθανε το 1561 στην Κωνσταντινούπολη, σε ηλικία 45 ετών. 

Ήταν αδελφή του Ηγεμόνα Μουράτ, του Ηγεμόνα Μουσταφά, του Ηγεμόνα Μαχμούτ, της Ραζιγιέ Σουλτάν, του Ηγεμόνα Μεχμέτ, της Μιχριμάχ Σουλτάν, του Σουλτάνου Σελίμ Β', του Ηγεμόνα Μπεγιαζίτ, του Ηγεμόνα Τζιχανγκίρ και του Ηγεμόνα Αμπντουλάχ.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ραζιγιέ Σουλτάνα

Η **Ραζίγιε Σουλτάν** (Οθ. Τούρκικα:راضیه سلطان, τούρκικα: Raziye Sultan) ήταν Οθωμανή Πριγκίπισσα, κόρη του Σουλεϊμάν Α΄ του Μεγαλοπρεπούς.

## Βιογραφία

H Ραζιγιέ Σουλτάν  και ήταν κόρη του Σουλεϊμάν Α'.  

Ήταν η μικρότερη κόρη του Σουλεϊμάν και της είχε ιδιαίτερη αδυναμία. 

Ήταν αδελφή του Ηγεμόνα Μουσταφά,του Ηγεμόνα Μαχμούτ, του Ηγεμόνα Μουράτ, του Ηγεμόνα Μεχμέτ, της Μιχριμάχ Σουλτάν, του Σελίμ Β', του Ηγεμόνα Μπεγιαζίτ, του Ηγεμόνα Τζιχανγκίρ και του Ηγεμόνα Αμπντουλάχ.
 

## Παραπομπές

Κατηγορία:Οθωμανοί
Βόλφσμπεργκ

250px|thumb|Το Βόλφσμπεργκ.
200px|thumb|Η εκκλησία του Αγίου Μάρκου στο Βόλφσμπεργκ.

Το **Βόλφσμπεργκ** () είναι πόλη στο ομόσπονδο κρατίδιο της Καρινθίας, με πληθυσμό 24.978 κατοίκους (2013).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Λένα Κάτινα

Η **Έλενα Σεργκέγιεβνα Κάτινα** (ρώσικα: *Еле́на Серге́евна Ка́тина*, 4 Οκτωβρίου 1984), περισσότερο γνωστή ως **Λένα Κάτινα**, είναι Ρωσίδα τραγουδίστρια και στιχουργός, πιο γνωστή για την συμμετοχή της στο ντουέτο **[[t.A.T.u.]]**, το οποίο ιδρύθηκε το 1999.

Ξεκίνησε την καριέρα της στα 8 της χρόνια, συμμετείχε σε ένα παιδικό group που ονομαζόταν Avenue και αργότερα έγινε μέλος του συγκροτήματος Neposedi, όπου και γνώρισε την Γιούλια Βόλκοβα με την οποία δημιούργησαν και τις t.A.T.u. το 1999. Οι t.A.T.u έγιναν γρήγορα παγκοσμίως γνωστές και θεωρούνται το πιο επιτυχημένο group της Ρωσίας, το group προκάλεσε ιδιαίτερα λόγω του ερωτικού κλίματος που υπήρχε ανάμεσα στις δυο τραγουδίστριες. Οι t.A.T.u έκαναν αρκετά hit όπως τα κομμάτια "All the Things She Said", "Not Gonna Get Us" και "All About Us".

Το 2009 η Κάτινα ξεκίνησε σόλο καριέρα, γεγονός στο οποίο οφείλεται η διάλυση των t.A.T.u το 2011. Οι σχέσεις των δύο καλλιτέχνιδων ψυχράθηκαν. Το 2011 η Λένα έκανε ένα mainstream single το "Never Forget". Το κομμάτι έγινε No1 στο MTV Russia Top 10 και κέρδισε και το βραβείο  MTV Russia - 2011 Video Of The Year. Ακόμη έγινε νούμερο ένα στο US Billboard Hot Dance Club Play, όπως και ανέβηκε στην κορυφή των charts στην Ελλάδα. Η Katina ετοιμάζεται να παντρευτεί τον Αύγουστο του 2013 τον επί 3 χρόνια σύντροφο της.

## Εξωτερικοί σύνδεσμοι

Κατηγορία:Ρωσίδες τραγουδίστριες
Σανγκ Πινγκ

Ο **Σανγκ Πινγκ**, γεννημένος στο Χέρμπιν την 23 Δεκεμβρίου 1984, είναι Κινέζος πρώην καλαθοσφαιριστής. Έχει ύψος 2,06 μέτρα, βάρος 109 κιλά και αγωνιζόταν στις θέσεις πάουερ φόργουορντ και σέντερ. Αποτελεί τον πρώτο Κινέζο καλαθοσφαιριστή που έπαιξε στην Ελλάδα, για τον Παναθηναϊκό, και άνηκε σε ομάδα της Ευρωλίγκα.

## Καριέρα
Ο Σανγκ ξεκίνησε την επαγγελματική του καριέρα παίζοντας για την Μπέιζινγκ Ντακς για τη σεζόν 2009-2010 όντας 25 ετών. Τις επόμενες δύο σαιζόν αγωνίστηκε για την Σάνξι Ζονγκγιού Μπρέιβ Ντράγκονς. Το καλοκαίρι τους 2012 μεταγράφηκε για την Κουιντάο Ιγκλς όπου έμεινε μέχρι το τέλος της χρονιάς, όταν και πήρε μεταγραφή πρώτη φορά μεταγραφή για ομάδα εκτός Κίνας, τον Παναθηναϊκό, κάνοντας το μεγάλο βήμα στην καριέρα του σε ηλικία 28 ετών. Με τον Παναθηναϊκό αγωνίστηκε για μία σεζόν, κατακτώντας το νταμπλ. Το 2014 υπέγραψε στην Κίνα για την Tianjin Ronggang. To καλοκαίρι του 2016 αποφάσισε να κρεμάσει τα αθλητικά του παπούτσια έχοντας αγωνιστεί συνολικά 134 παιχνίδια.

Μετά την απόσυρσή του, ο Σανγκ παραμένει κοντά στο μπάσκετ της πόλης Τιενζίν, σε μία προσπάθεια να πείσει μικρά παιδιά και νέους ανθρώπους να ασχοληθούν με το μπάσκετ. Έχει δική του επιχείρηση προσφέροντας υπηρεσίες στο αθλητικό marketing Το 2019 στο Παγκόσμιο Κύπελλο, ήταν επικεφαλής μία ομάδας υπεύθυνης για την καλύτερη δυνατή μεταχείριση των παικτών των 32 ομάδων, για λογαριασμό της ΔΟΕ.

## Τίτλοι
**[[Παναθηναϊκός (καλαθοσφαίριση ανδρών)|Παναθηναϊκός]]**
* 1x Πρωτάθλημα Ελλάδας: 2014
* 1x Κύπελλο Ελλάδας: 2014

## Παραπομπές


Κατηγορία:Κινέζοι καλαθοσφαιριστές
Κατηγορία:Καλαθοσφαιριστές Παναθηναϊκού
Πόρσια ντε Ρόσι

Η **Πόρσια Λι Ρότζερς ΝτιΤζένερις** (*Portia Lee James DeGeneres*, 31 Ιανουαρίου 1973), γνωστή επαγγελματικά ως **Πόρσια ντε Ρόσι** (*Portia de Rossi*) είναι Αυστραλή και Αμερικανίδα ηθοποιός. Το πραγματικό της όνομα είναι Αμάντα Λί Ρότζερς. Είναι πιο γνωστή για το ρόλο της ως Nelle Porter στην τηλεοπτική σειρά "Ally McBeal" και ως Lindsay Fünke στο "Arrested Development". Ακόμη έπαιξε την Veronica Palmer στην σειρά του ABC "Better Off Ted" και ενσάρκωσε την Olivia Lord στο Nip/Tuck. Η Πόρσια είναι παντρεμένη από το 2008 με την κωμικό και ηθοποιό Έλεν ΝτιΤζένερις.

Η Ντε Ρόσι γεννήθηκε στο Χόρσαμ στην Βικτώρια της Αυστραλίας και έχασε τον πατέρα της στην ηλικία των 9, γεγονός που δεν ξεπέρασε ποτέ. Ως παιδί η Πόρσια ασχολήθηκε με το μόντελινγκ. Το όνομα Πόρσια ντε Ρόσι το έδωσε στον εαυτό της στην ηλικία των 15· το Πόρσια ήταν το όνομα από τον αγαπημένο της τηλεοπτικό χαρακτήρα και το Ντε Ρόσι ένα ιταλικό επώνυμο που της άρεσε. Η Πόρσια έπασχε από νευρική ανορεξία. Η ίδια έγραψε ένα προσωπικό βιβλίο που αναφέρεται στις δυσκολίες που αντιμετώπισε κατά τι διάρκεια της ζωής της. Η ντε Ρόσι παντρεύτηκε 1996 το παραγωγό ταινιών Mel Metcalfe και πήραν διαζύγιο το 1999. Η ίδια είπε πως ο γάμος τους ήταν τυπικός και το έκανε για να αποκτήσει πράσινη κάρτα. Το 2010 σε συνέντευξη της εξήγησε πως σαν νεαρή ηθοποιός φοβόταν να μιλήσει ανοιχτά για της ερωτικές της προτιμήσεις, πίστευε πως αν γνώριζε ο κόσμος πως είναι λεσβία ότι δεν θα δούλευε ποτέ ξανά. Από το 2000-2004 η Πόρσια διατηρούσε ερωτική σχέση με την τραγουδίστρια Φρανσέσκα Γκρεγκορίνι. Η Ντε Ρόσι δήλωσε πως τα περισσότερα μέλη της οικογένειας της και οι συνεργάτες της δεν γνώριζαν ότι ήταν λεσβία μέχρι να δούνε φωτογραφίες του ζευγαριού στα περιοδικά. Η ηθοποιός αρνήθηκε να κάνει οποιαδήποτε δήλωση. Το 2005 μίλησε ανοιχτά για τις προτιμήσεις της και αρραβωνιάστηκε την Έλεν ΝτιΤζένερις. Το ζευγάρι παντρεύτηκε στις 16 Αυγούστου του 2008 στο σπίτι τους στο Μπέβερλι Χιλς. Στο γάμο παρευρέθηκαν 17 καλεσμένοι. Τον Αύγουστο του 2010 η Πόρσια έλαβε νόμιμα το επίθετο της συζύγου της και το Σεπτέμβριο του 2011 έγινε πολίτης των ΗΠΑ. Η Πόρσια έχει κάνει πολλές φιλανθρωπίες και από το 2008 είναι vegan.

## Εξωτερικοί σύνδεσμοι
* 

Κατηγορία:Αυστραλές ηθοποιοί
Κατηγορία:ΛΟΑΤ πρόσωπα από την Αυστραλία
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αυστραλοί αυτοβιογράφοι
Εθνόσημο του Κουρασάο

Το **εθνόσημο του [[Κουρασάο]]** αποτελείται από ένα στέμμα που εκφράζει τους δεσμούς της ολλανδικής βασιλικής οικογένειας. Στην αριστερή πλευρά εικονίζεται μια βάρκα που πλέει και συμβολίζει το εμπόριο. Στο μέσο βρίσκεται το εθνόσημο του Άμστερνταμ, κάτι που συμβολίζει τους εμπορικούς δεσμούς. Στη δεξιά πλευρά διακρίνεται ένα εσπεριδοειδές δέντρο λαράχα.

## Πηγές
*Heraldry of the World

Κατηγορία:Κουρασάο
Κουρασαο
Ιβάρ Ασιές

Ο **Ιβάρ Άσιες** (Ivar Onno Odwin Asjes, γενν. στις 16 Σεπτεμβρίου 1970 στο Ρότερνταμ) είναι πολιτικός από το Κουρασάο, πρωθυπουργός της χώρας από το 2013 ως τις 31 Αυγούστου 2015 και αρχηγός του κόμματος Ανεξάρτητος Λαός. 

## Πρωθυπουργία
Ορκίστηκε πρωθυπουργός στις 7 Ιουνίου 2013 ενώπιον της υπηρεσιακής κυβερνήτριας Αντέλε βαν ντερ Πλούιμ-Βρέντε (Adèle van der Pluijm-Vrede). Ο Άσιος ήταν μέλος του Κοινοβουλίου του Κουρασάο (Estates) από το 2010 ως το 2013 και του νησιού με το προηγούμενο καθεστώς εντός των Ολλανδικών Αντιλλών, του Νησιωτικού Συμβουλίου του Κουρασάο.
Τον διαδέχθηκε στην πρωθυπουργία ο Μπεν Γουάιτμαν.

## Παραπομπές


Κατηγορία:Πρωθυπουργοί του Κουρασάο
99 (αριθμός)

Το **99** (ενενήντα εννέα) είναι ο φυσικός αριθμός που βρίσκεται μετά από το 98 και πριν από το 100. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 99 συμβολίζεται ως **XCIX** στο ρωμαϊκό σύστημα αρίθμησης και ως **ϞΘ´** στο ελληνικό σύστημα αρίθμησης.

## Στα μαθηματικά
* Το 99 είναι ένας σύνθετος αριθμός, αφού οι φυσικοί διαιρέτες του είναι 1, 3, 9, 11, 33 και 99, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 100.
* Το ανάπτυγμα πρώτων παραγόντων του 99 είναι 99 = 32 · 11.
* Το 99 είναι το άθροισμα των κύβων τριών διαδοχικών ακεραίων, αφού 99 = 23 + 33 + 43. 

## Το 99 στη Χημεία
* Ο ατομικός αριθμός 99 αντιστοιχεί στο αϊνσταΐνιο.

## Το 99 στην Αστρονομία
* Ο Μεσιέ 99 είναι ένας σπειροειδής γαλαξίας στον αστερισμό Κόμη Βερενίκης σε απόσταση 55 MLy.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
93 (αριθμός)

Το **93** (ενενήντα τρία) είναι ο φυσικός αριθμός που βρίσκεται μετά από το 92 και πριν από το 94. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 93 συμβολίζεται ως **XCIII** στο ρωμαϊκό σύστημα αρίθμησης και ως **ϞΓ´** στο ελληνικό σύστημα αρίθμησης.

## Στα μαθηματικά
* Το 93 είναι ένας σύνθετος αριθμός, αφού οι φυσικοί διαιρέτες του είναι 1, 3, 31 και 93, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 94.
* Το ανάπτυγμα πρώτων παραγόντων του 93 είναι 93 = 3 · 31.
* Το 93 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 31).

## Το 93 στη Χημεία
* Ο ατομικός αριθμός 93 αντιστοιχεί στο ποσειδώνιο.

## Το 93 στην Αστρονομία
* Το Μεσιέ 93 είναι ένα ανοικτό σμήνος σε απόσταση περίπου 3.500 ετών φωτός στον αστερισμό Πρύμνη.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Εθνόσημο του Αγίου Μαρτίνου (Ολλανδία)

Το **εθνόσημο του Αγίου Μαρτίνου** καθιερώθηκε στις 17 Νοεμβρίου 1982 και απεικονίζει ένα θυρεό με έναν ανατέλλοντα ήλιο και το σύνθημα του Αγίου Μαρτίνου. Ο θυρεός απεικονίζει ένα δικαστήριο στο κέντρο, το μνημείο των συνόρων στα δεξιά και το εθνικό λουλούδι της χώρας (Lantana camara) στα αριστερά. Μπροστά από τον ανατέλλοντα ήλιο πετά ένας πελεκάνος, το εθνικό πτηνό του νησιού. Κάτω από το θυρεό βρίσκεται μια κορδέλα με το σύνθημα (στα λατινικά)): Semper pro Grediens , που σημαίνει "πάντα να προοδεύεις").

## Παραπομπές


Αγιος Μαρτινος (Ολλανδια)
61 (αριθμός)

Το **61** (εξήντα ένα) είναι ο φυσικός αριθμός που βρίσκεται μετά από το 60 και πριν από το 62. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 61 συμβολίζεται ως **LXI** στο ρωμαϊκό σύστημα αρίθμησης και ως **ΞΑ´** στο ελληνικό σύστημα αρίθμησης.

## Στα μαθηματικά
* Το 61 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 67.
* Το 61 και το 59 αποτελούν δίδυμους πρώτους αριθμούς.
* Το 61 είναι το άθροισμα δύο τετραγώνων, αφού 61 = 52 + 62.

## Το 61 στη Χημεία
* Ο ατομικός αριθμός 61 αντιστοιχεί στο προμήθειο.

## Το 61 στην Αστρονομία
* Το Μεσιέ 61 είναι ένας σπειροειδής γαλαξίας Σιφέρτ τύπου 2 σε απόσταση 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι

61
67 (αριθμός)

Το **67** (εξήντα επτά) είναι ο φυσικός αριθμός που βρίσκεται μετά από το 66 και πριν από το 68. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 67 συμβολίζεται ως **LXVII** στο ρωμαϊκό σύστημα αρίθμησης και ως **ΞΖ´** στο ελληνικό σύστημα αρίθμησης.

## Στα μαθηματικά
* Το 67 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 71.
* Το 67 είναι το άθροισμα πέντε διαδοχικών πρώτων αριθμών, αφού 67 = 7 + 11 + 13 + 17 + 19.

## Το 67 στη Χημεία
* Ο ατομικός αριθμός 67 αντιστοιχεί στο όλμιο.

## Το 67 στην Αστρονομία
* Το Μεσιέ 67 είναι ένα ανοικτό σμήνος σε απόσταση περίπου 2.700 ετών φωτός στον αστερισμό Καρκίνος. Είναι από τα γηραιότερα σμήνη του Γαλαξία με ηλικία περίπου τεσσάρων δισεκατομμυρίων ετών.

## Αναφορές και παρατηρήσεις


## Εξωτερικοί σύνδεσμοι

six seven

67
71 (αριθμός)

Το **71** (εβδομήντα ένα) είναι ο φυσικός αριθμός που βρίσκεται μετά από το 70 και πριν από το 72. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 71 συμβολίζεται ως **LXXI** στο ρωμαϊκό σύστημα αρίθμησης και ως **ΟΑ´** στο ελληνικό σύστημα αρίθμησης.

## Στα μαθηματικά
* Το 71 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 73.
* Το 71 και το 73 αποτελούν δίδυμους πρώτους αριθμούς.

## Το 71 στη Χημεία
* Ο ατομικός αριθμός 71 αντιστοιχεί στο λουτήτιο.

## Το 71 στην Αστρονομία
* Το Μεσιέ 71 είναι ένα μικρό σφαιρωτό σμήνος που βρίσκεται σε απόσταση 13.000 ετών φωτός στον αστερισμό Βέλος.

## Αναφορές και παρατηρήσεις


## Εξωτερικοί σύνδεσμοι

71
Κατηγορία:Δίδυμοι πρώτοι αριθμοί
Καταστροφή του Προσηλίου Φωκίδας

**Η καταστροφή του [[Προσήλιο Φωκίδας|Προσηλίου Φωκίδας]]** έλαβε χώρα τον Οκτώβριο του 1942 από τα ιταλικά στρατεύματα κατοχής, ως αντίποινα για τη μάχη της Ρέκας μεταξύ δυνάμεων του ΕΛΑΣ και ιταλικού τμήματος. Ήταν το πρώτο χωριό στην ελληνική επικράτεια που κάηκε ολοσχερώς από τους κατακτητές, αλλά οι κάτοικοί του το ξαναέχτισαν λίγα χρόνια αργότερα (1950), σε μικρότερο υψόμετρο στην σημερινή Βίνιανη.

## Το χωριό
Το Προσήλιο, που αρχικά ονομαζόταν "Σεγδίτσα", βρισκόταν χτισμένο στην πλαγιά της Γκιώνας, σε υψόμετρο περίπου 850 μέτρων και σε απόσταση 11 χιλιομέτρων από την Άμφισσα. Αυτό ήταν το πρώτο χωριό μέχρι την ημέρα της επιδρομής των ιταλών. Σήμερα, στην ευρύτερη περιοχή υπάρχουν τρεις οικισμοί.

## Τι προηγήθηκε
Στις 9 Σεπτεμβρίου 1942 ο Άρης Βελουχιώτης επικεφαλής της αντάρτικης δύναμης του ΕΛΑΣ που είχε ο ίδιος δημιουργήσει λίγους μήνες πριν κατ΄εντολή του ΚΚΕ αποφάσισε να επιφέρει στον εχθρό ένα πρώτο χτύπημα. Σαν στόχος, επιλέχθηκε μια ομάδα 33 Ιταλών στρατιωτών που είχαν καταλύσει για διανυκτέρευση σε έναν έρημο μύλο στη ρεματιά της Ρέκας. Η μάχη απέφερε πολλά λάφυρα στους Έλληνες αντάρτες και μερικούς αιχμαλώτους που προορίζονταν για ανταλλαγή με Έλληνες κρατουμένους. Ωστόσο, οι κατοχικές αρχές αρνήθηκαν να προχωρήσουν σε ανταλλαγή και εκτέλεσαν τους Έλληνες. Στη συνέχεια, το ανταρτοδικείο του ΕΛΑΣ προχώρησε σε καταδίκη των Ιταλών στρατιωτών και στον τουφεκισμό τους, πράξη η οποία εξόργισε την ιταλική διοίκηση της Στερεάς Ελλάδας.

## Η καταστροφή του χωριού
Στα μέσα Οκτωβρίου, ισχυρές ιταλικές δυνάμεις αναπτύχθηκαν στην περιοχή όπου είχε λάβει χώρα η μάχη και προέβησαν σε βιαιοπραγίες εις βάρος κατοίκων. Από τις ανακρίσεις που διενέργησαν οι ιταλοί, αποφάσισαν να επιρρίψουν ευθύνες για υποστήριξη των ανταρτών του ΕΛΑΣ στους Σεγδιτσιώτες, αφού θεωρήθηκε ότι το χωριό τους είχε στηρίξει με τρόφιμα και πληροφορίες για τις κινήσεις του τμήματος που είχε δεχθεί την επίθεση των ελλήνων. Το χωριό, αφού πρώτα εκκενώθηκε, πυρπολήθηκε ολοσχερώς στις 26 Οκτωβρίου 1942, ενώ οι κάτοικοί του κατέφυγαν στην Άμφισσα και άλλες γειτονικές περιοχές.

## Πηγές
* Ως3 Νοέμβριος 2005, Οι άνθρωποι που ήθελαν να αλλάξουν τον κόσμο, Άρης Βελουχιώτης
* Τα μονοπάτια της Ελλάδας
* Fokidanet.gr Τα χωριά της Άμφισσας 

Προσηλιου Φωκιδας σφαγη
Προσηλιου Φωκιδας σφαγη
Προσηλιου Φωκιδας σφαγη
Rude Awakening

Το **Rude Awakening** είναι ζωντανά ηχογραφημένο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε σε μορφή διπλού CD και DVD τον Μάρτιο του 2002 μέσω της "Sanctuary Records".
Τα τραγούδια προέρχονται από δύο εμφανίσεις του συγκροτήματος, το Νοέμβριο του 2001, στην Τούσον και το Φοίνιξ της Αριζόνα.
Το εξώφυλλο του δίσκου σχεδιάστηκε από τον Στορμ Θόργκερσον και τον Πίτερ Κάρζον και είναι το μοναδικό στη δισκογραφία των Megadeth το οποίο δεν περιέχει το λογότυπο τους.
Ένα μήνα μετά την κυκλοφορία του άλμπουμ το συγκρότημα διαλύθηκε λόγω τραυματισμού σε νεύρο του χεριού του Ντέιβ Μαστέιν, που είχε ως αποτέλεσμα να μην μπορεί να παίξει κιθάρα.

## Τραγούδια
***CD 1***
1. **Dread and the Fugitive Mind** *(Mustaine)* - 4:12
2. **Kill the King** *(Mustaine)* - 3:51
3. **Wake Up Dead** *(Mustaine)* - 3:26
4. **In My Darkest Hour** *(Mustaine, Ellefson)* - 5:28
5. **Angry Again** *(Mustaine)* - 3:22
6. **She-Wolf** *(Mustaine)* - 8:17
7. **Reckoning Day** *(Mustaine, Ellefson, Friedman)* - 4:24
8. **Devil's Island** *(Mustaine)* - 5:06
9. **Train of Consequences** *(Mustaine)* - 4:30
10. **À Tout le Monde** *(Mustaine)* - 4:49
11. **Burning Bridges** *(Mustaine)* - 4:56
12. **Hangar 18** *(Mustaine)* - 4:45
13. **Return to Hangar** *(Mustaine)* - 3:54
14. **Hook in Mouth** *(Mustaine, Ellefson)* - 4:40

***CD 1***
15. **Almost Honest** *(Mustaine, Friedman)* - 3:57
16. **1000 Times Goodbye** *(Mustaine)* - 6:14
17. **The Mechanix** *(Mustaine)* - 4:36
18. **Tornado of Souls** *(Mustaine, Ellefson)* - 5:47
19. **Ashes in your Mouth** *(Mustaine, Ellefson, Friedman, Menza)* - 6:04
20. **Sweating Bullets** *(Mustaine)* - 4:38
21. **Trust** *(Mustaine, Friedman)* - 6:46
22. **Symphony of Destruction** *(Mustaine)* - 4:50
23. **Peace Sells** *(Mustaine)* - 5:22
24. **Holy Wars** *(Mustaine)* - 8:51

## Θέσεις τσαρτ
***Rude Awakening*** *(άλμπουμ)*

***Επίσημη κυκλοφορία: [[19 Μαρτίου]] [[2002]]***

## Τα μέλη του συγκροτήματος
Το "*Rude Awakening*" ηχογραφήθηκε από τους εξής μουσικούς:
* Ντέιβ Μαστέιν - κιθάρα, φωνητικά
* Αλ Πιτρέλλι - κιθάρα
* Ντέιβ Έλεφσον - μπάσο, φωνητικά
* Τζίμι ΝτεΓκράσο - τύμπανα

## Πηγές
* Δισκογραφία στην επίσημη ιστοσελίδα
* Ιστορικό στην επίσημη ιστοσελίδα
* Allmusic review
* Encyclopaedia Metallum review
* Sputnik Music review
* Αμερικανικά τσαρτ
* Βρετανικά τσαρτ
* Καναδικά και Γαλλικά τσαρτ

Κατηγορία:Δισκογραφία των Megadeth
Κατηγορία:Άλμπουμ του 2002
Δημήτριος Χριστογιάννης

Ο **Δημήτριος Χριστογιάννης** (Κατερίνη, 18 Αυγούστου 1957) είναι Έλληνας γιατρός με ειδικότητα ακτινολόγου και πολιτικός. Εξελέγη βουλευτής με τη Νέα Δημοκρατία στην Πιερία το Μάιο και τον Ιούνιο του 2012. Σύζυγός του είναι η ιατρός Ιωσηφίνα Μπαρμπέρα με την οποία απέκτησε έναν γιο.  Τον Φεβρουάριο του 2025, αποχώρησε από τη Ν.Δ. με επιστολή του στην γραμματέα του κόμματος.

## Βιογραφία
### Σπουδές, επιστημονική και ερευνητική δραστηριότητα
Παιδί προσφύγων, σπούδασε Ιατρική στο Παλέρμο της Ιταλίας. Εργάστηκε στο νοσοκομείο της Κατερίνης και στο ΑΧΕΠΑ της Θεσσαλονίκης. Διετέλεσε διοικητής στο αντικαρκινικό Νοσοκομείο Θεσσαλονίκης Θεαγένειο,  από το 2007 έως το 2009. Συνέγραψε πολλά επιστημονικά έργα και έλαβε μέρος σε ακτινολογικά συνέδρια στην Ελλάδα και στο εξωτερικό.

### Πολιτική σταδιοδρομία
Εντάχθηκε στη Νέα Δημοκρατία το 1975 από τα γυμνασιακά του χρόνια, μέσω της ΜΑΚΙ. Ήταν ιδρυτικό στέλεχος της ΔΑΠ-ΝΔΦΚ του Πανεπιστημίου του Παλέρμο. Στις νομαρχιακές εκλογές του 1998 εξελέγη Νομαρχιακός Σύμβουλος και επανεξελέγη στις εκλογές των ετών 2002 και 2006. Υπηρέτησε ως Αντινομάρχης  Υγείας Πρόνοιας, Γεωργίας, Δημόσιας Διοίκησης, Παιδείας, Πολιτισμού, Τουρισμού, Αθλητισμού και Ισότητας της Νομαρχίας Πιερίας.

Εξελέγη για πρώτη φορά βουλευτής της Ν.Δ. στις εκλογές που διεξήχθησαν το Μάιο του 2012 και επανεξελέγη τον Ιούνιο του 2012 συγκεντρώνοντας στην τελευταία εκλογική αναμέτρηση 5.143 σταυρούς.  

Υπήρξε μέλος πολλών κοινοβουλευτικών επιτροπών, μεταξύ των οποίων και της υποεπιτροπής για τη μελέτη και αντιμετώπιση του προβλήματος των ναρκωτικών.

Στις 24 Φεβρουαρίου 2025, παραιτήθηκε από τη Ν.Δ. με επιστολή του στην γραμματέα του κόμματος, Μαρία Συρεγγέλα, αναφέροντας μεταξύ άλλων ότι αισθάνεται «ξένο σώμα», ενώ άσκησε δριμεία κριτική προς τον Κυριάκο Μητσοτάκη και για τη διαγραφή του πρώην πρωθυπουργού, Αντώνη Σαμαρά.

## Εξωτερικοί σύνδεσμοι
*Βιογραφικό 

## Παραπομπές


Κατηγορία:Έλληνες ακτινολόγοι
Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Πούντλαντ

Η **Πούντλαντ** (ή **Πουντλάνδη**, σομαλικά: *Buntlaand*, ), επισήμως **Πολιτεία Πούντλαντ της Σομαλίας** είναι αυτόνομη περιοχή της βορειοανατολικής Σομαλίας, με πρωτεύουσα την Γκαρόβε στην επαρχία Νουγκάαλ. Οι ηγέτες της ανακήρυξαν την περιοχή αυτόνομη το 1998.

Η Πούντλαντ συνορεύει με τη Σομαλία δυτικά, τον κόλπο του Άντεν βόρεια, τον ινδικό ωκεανό νοτιοανατολικά, την περιοχή του κεντρικού Γκαλμουντούγκ νότια και την Αιθιοπία νοτιοδυτικά.

Το 1/3 του σομαλικού πληθυσμού ζει στην περιοχή, η οποία κατέχει επίσης το 1/3 της γεωγραφικής επικράτειας του έθνους Αντίθετα από τη γειτονική Σομαλιλάνδη, η Πούντλαντ και άλλες πολιτείες δεν διεκδικούν την απόσχισή τους από τη Σομαλία.

Το όνομα «Πούντλαντ» προέρχεται από το Γη του Πουντ, που αναφέρεται σε αρχαίες αιγυπτιακές πηγές. Η ακριβής τοποθεσία αυτής της μυθικής περιοχής αποτελεί ακόμα μυστήριο. Ορισμένες μελέτες τοποθετούν τη Γη του Πουντ στη σημερινή Σομαλία, ενώ άλλες προτείνουν διαφορετικές τοποθεσίες.

Τον Ιανουάριο του 2014, πρόεδρος εξελέγη ο Αμπντιραχμάν Μοχάμεντ Φαρόλε (Abdirahman Mohamud Farole) και αντιπρόεδρος ο Αμπντιχακίμ Αμπντουλαχί Χατζί Ομάρ (Abdihakim Abdullahi Haji Omar).

Πέντε χρόνια μετά, τον Ιανουάριο του 2019, πρόεδρος εξελέγη ο Σαΐντ Αμπντουλάχι Μοχάμετ και αντιπρόεδρος ο Αχμέτ Ελμί Καράς. Ο Σαΐντ επανεξελέγη ως πρόεδρος της Πούντλαντ από το κοινοβούλιο στις 8 Ιανουαρίου 2024 με 45 ψήφους στον τρίτο γύρο της ψηφοφορίας, έναντι 21 για τον Γκουλέντ Σαλάχ Μπάρε. Τον Απρίλιο του 2024, το Puntland ανακοίνωσε ότι θα λειτουργούσε ως λειτουργικά ανεξάρτητο κράτος εν μέσω διαφωνίας σχετικά με τις συνταγματικές αλλαγές της Σομαλίας.

## Παραπομπές και σημειώσεις


## Εξωτερικοί σύνδεσμοι

*Puntland Ministry of Planning and International Cooperation 

Κατηγορία:Αμφισβητούμενες περιοχές
Κατηγορία:Πούντλαντ
Κατηγορία:Πολιτείες της Σομαλίας
Ασπαραγίνη

Η **L-ασπαραγίνη** είναι ένα από τα 22 πρωτεϊνογόνα αμινοξέα. Στο επίπεδο της μοριακής γενετικής, τα κωδικόνιά του είναι AAU και AAC. Έχει σύντομο συντακτικό τύπο H2NCOCH2CH(NH2)COOH. Έχει ένα καρβαμίδιο στην πλευρική του αλυσίδα. Δεν είναι ένα απαραίτητο αμινοξύ. Μια χημική αντίδραση μεταξύ ασπαραγίνης και αναγωγικών σακχάρων ή άλλων δραστικών καρβονυλιούχων ενώσεων παράγει ακρυλαμίδιο, όταν τα τρόφιμα θερμαίνονται σε επαρκή θερμοκρασία. Αυτά τα παράγωγα υπάρχουν σε μαγειρευμένα προϊόντα όπως τηγανιτές πατάτες, πατατάκια και τοστ.

## Ιστορία

Η ασπαραγίνη απομονώθηκε για πρώτη φορά το 1806, σε κρυσταλλική μορφή, από τους Γάλλους χημικούς Λουΐς Νικολάς Βωκλέν (*Louis Nicolas Vauquelin*) και Πιερ Ζαν Ρομπικέ (*Pierre Jean Robiquet*, που ήταν νέος βοηθός τότε) από το χυμό σπαραγγιού (ασπάραγου), όπου η ασπαραγίνη  υπάρχει σε αφθονία, και από όπου προήλθε το όνομα του νέου (για τότε) υλικού, που έτσι έγινε το πρώτο αμινοξύ που απομονώθηκε.

Λίγα χρόνια αργότερα, το 1809, ο Πιερ Ζαν Ρομπικέ ξαναταυτοποίησε, αυτή τη φορά σε γλυκόριζα, μια ουσία με ιδιότητες που θεώρησε ότι είναι πολύ παρόμοιες με της ασπαραγίνης, και που ο Πλισσόν (*Plisson*), το 1828 επιβεβαίωσε ότι πράγματι ήταν η ίδια η ασπαραγίνη.

## Παραπομπές και σημειώσεις


Κατηγορία:Πρωτεϊνικά αμινοξέα
Κατηγορία:C4
Κατηγορία:Χειρομορφία (χημεία)
Show Me Your Soul

Το **Show Me Your Soul** είναι ένα τραγούδι από το φανκ ροκ συγκρότημα Red Hot Chili Peppers , που ηχογραφήθηκε το 1990. Δεν ηχογραφήθηκε, όπως κοινώς πιστεύεται, κατά τη διάρκεια των ηχογραφήσεων του "Mother's Milk". Το "Show Me Your Soul" ηχογραφήθηκε για το soundtrack της ταινίας Pretty Woman, και  λίγο μετά κυκλοφόρησε ως το b-side του "Taste the Pain" στις ΗΠΑ και το Ηνωμένο Βασίλειο. Στην Αυστραλία, εμφανίστηκε ως το b-side στην καθυστερημένη κυκλοφορία του "Knock Me Down" (1990) . Και τα δύο αναφέρουν ότι το τραγούδι είναι προερχόμενο από το soundtrack της Pretty Woman . Ένα promo single κυκλοφόρησε για την προώθηση του soundtrack και πιστεύεται ότι ήταν γραφτό να γίνει ένα πλήρες single και την τελευταία στιγμή έγινε αλλαγή του σχεδίου. Έφτασε στον αριθμό δέκα στο Modern Rock Tracks chart. Το κομμάτι συμπεριλήφθηκε αργότερα στη συλλογή "What Hits!?" . Το τραγούδι αποκλείστηκε από την επανέκδοση του "Mother's Milk" για άγνωστους λόγους.

Υπάρχει ένα βίντεο κλιπ για το τραγούδι, στο οποίο το συγκρότημα ερμηνεύει το τραγούδι μπροστά από ένα μπλε οθόνη , και είναι πολύ παρόμοιο σε στυλ με το μουσικό βίντεο για το "Higher Ground". Συμπεριλήφθηκε στο DVD του "What Hits!?" .

Το τραγούδι δεν έχει ποτέ ερμηνευτεί ζωντανά, αν και το Μάρτιο του 1990, η μπάντα έκανε μια lip-synched εκτέλεση του τραγουδιού στην εκπομπή του CBS , "Save the Planet".

## Τραγούδια
**Promo single (1990)**

Κατηγορία:Τραγούδια των Red Hot Chili Peppers
Κατηγορία:Τραγούδια του 1990
Κατηγορία:Singles του 1990
Κατηγορία:Τραγούδια γραμμένα για ταινίες
Ελόι Ίνος

Ο **Ελόι Ίνος** (*Eloi Songao Inos*, 1949-2015) ήταν ο κυβερνήτης των Βορείων Μαριανών Νήσων από τις 20 Φεβρουαρίου 2013 ως τον θάνατό του, τον Δεκέμβριο του 2015. Είναι μέλος του Κόμματος της Διαθήκης. Υπηρέτησε και ως Αντικυβερνήτης από το 2009 ως το 2013. Εξελέγη κυβερνήτης στις εκλογές του 2014.

## Σπουδές και προσωπική ζωή
Γεννήθηκε στις 26 Σεπτεμβρίου 1949. Απέκτησε πτυχίο μπάτσελορ στη λογιστική από το πανεπιστήμιο του Γκουάμ το Μάιο του 1981. Επίσης, σπούδασε Διοίκηση Επιχειρήσεων στο ίδιο πανεπιστήμιο.
Ήταν πατέρας 5 παιδιών. Ήταν γαμπρός της Ρίτα Ινος, η οποία χρημάτισε υπουργός Παιδείας.

## Υπουργός Οικονομικών
Προτού γίνει αντικυβερνήτης εργάστηκε ως διευθυντής φορολογίας στο τμήμα εισοδημάτων του Εδάφους υπό Εντολή των Νήσων του Ειρηνικού, που δεν υπάρχει πια. 

Εξελέγη στο πρώτο δημοτικό συμβούλιο της Σαϊπάν και των Βορείων Νήσων  και από το 1990 ως το 1992 ήταν πρόεδρος του συμβουλίου. Διορίστηκε υπουργός Οικονομικών από τον κυβερνήτη Φιτιάλ στις 9 Ιανουαρίου 2006 και παρέμεινε στη θέση αυτή ως την 1η Μαΐου 2009.

## Αντικυβερνήτης
Ο Ίνος ανέλαβε Αντικυβερνήτης (ή Υποκυβερνήτης) την 1η Μαΐου 2009 μετά την έγκριση του διορισμού του και από τη Γερουσία. Διορίστηκε από τον κυβερνήτη Μπενίνιο Φιτιάλ για να πληρωθεί το κενό που είχε δημιουργηθεί μετά την παραίτηση του αντικυβερνήτη, Τίμοθι Βιγιαγκόμες, ο οποίος καταδικάστηκε για ομοσπονδιακή απάτη.

Ο Φιτιάλ ανακοίνωσε ότι θα διεκδικούσε εκ νέου την εκλογή του στο αξίωμα του Κυβερνήτη το 2009. Ο Φιτιάλ επανεξελέγη στο δεύτερο γύρο στις 23 Νοεμβρίου 2009 και ο Ίνος εξελέγη αντικυβερνήτης με πλήρη θητεία.

## Κυβερνήτης
Ο κυβερνήτης Μπενίνιο Φιτιάλ καθαιρέθηκε στις 11 Φεβρουαρίου 2013 με απόφαση της Βουλής των Αντιπροσώπων, καθώς κατηγορήθηκε για 13 αδικήματα, συμπεριλαμβανομένων της διαφθοράς και της παράβασης καθήκοντος.  Έτσι, τον αντικατέστησε ο Ίνος, ο οποίος ως εκείνη τη στιγμή ήταν Αντικυβερνήτης.
Ο Ρεπουμπλικανός Ελόι Ίνος κέρδισε τις εκλογές για κυβερνήτη στις 4 Νοεμβρίου 2014, με 6.342 ψήφους, επικρατώντας του Χάιντς Χοφσνάιντερ, ο οποίος συγκέντρωσε 4.501 ψήφους. Αντικυβερνήτης έγινε ο Ραλφ Τόρες.

## Θάνατος
Στις 28 Δεκεμβρίου 2015 ο Ίνος απεβίωσε εν ενεργεία, ενώ υποβαλλόταν σε θεραπεία για καρκίνο στο Σιάτλ. Ήταν 66 ετών. Τον διαδέχθηκε προσωρινά ο υποκυβερνήτης, Ραλφ Τόρες.

## Παραπομπές


## Εξωτερικοί σύνδεσμοι
* 

Κατηγορία:Πολιτικοί των Βορείων Μαριανών Νήσων
Βαράμης Β΄ της Περσίας

Ο **Βαράμης Β’ της Περσίας** (... - 293) ήταν ο πέμπτος βασιλιάς της Περσίας από την αυτοκρατορία των Σασσανιδών, βασίλευσε μεταξύ 276 και 293 γιος και διάδοχος του βασιλιά των Σασσανιδών της Περσίας Βαράμη Α’. Τα πρώτα χρόνια της βασιλείας του κυβέρνησε πολύ σκληρά και τυραννικά, οι ευγενείς εξεγέρθηκαν συνολικά σε βαθμό που διοργάνωσαν συνωμοσία να τον δολοφονήσουν. Με την επέμβαση των μάγων ο Βαράμης άλλαξε εντυπωσιακά τον χαρακτήρα του, οι ευγενείς γύρισαν με το μέρος του έτσι το υπόλοιπο διάστημα της βασιλείας του κυβέρνησε με σοφία και δικαιοσύνη. Το 282 ο Ρωμαίος αυτοκράτορας Κάρος επιτέθηκε στις Περσικές κτήσεις της Μεσοποταμίας λεηλατώντας την Σελεύκεια και την Κτησιφώντα, ο Βαράμης δεν μπόρεσε να τον αντιμετωπίσει επειδή ήταν απασχολημένος σε πόλεμο εναντίον του αδελφού του Ορμίσδα στο Αφγανιστάν. Ο αιφνίδιος θάνατος από δολοφονία του Κάρου έσωσε τελικά την κατάσταση για μεγαλύτερη επέκταση του πολέμου, ο γιος του Νουμεριανός  επέστρεψε στη Ρώμη αφού έκλεισε ειρήνη με τους Πέρσες. 
Οι εχθροπραξίες με τους Ρωμαίους επαναλήφθηκαν το 286 με την άνοδο του αυτοκράτορα Διοκλητιανού ο οποίος συμμάχησε με τον πρίγκιπα των Αρσακιδών της Αρμενίας Τιριδάτη που είχε επαναστατήσει εναντίον της Περσίας. Ο Τιριδάτης αποκαταστάθηκε το 287 στον θρόνο της Αρμενίας με την βοήθεια του Διοκλητιανού κήρυξε την πλήρη ανεξαρτησία της χώρας του από την Περσία πετυχαίνοντας αλλεπάλληλες συντριπτικές νίκες σε βάρος του Βαράμη. Ο γιος και διάδοχος του Βαράμης Γ' κληρονόμησε ένα βασίλειο στα πρόθυρα της διάλυσης με αποτέλεσμα την γρήγορη ανατροπή του από τον θείο του Βαράμη Β' Ναρσή

## Πηγές

**Gene Ralph Garthwaite, The Persians, (Blackwell Publishing, 2005), 97.*
**Willem Vogelsang, The Afghans, (Blackwell Publishers Ltd, 2002), 162.*
**The Political History of Iran under the Sasanians, R.N. Frye, The Cambridge History of Iran, Vol. 3, Ed. Ehsan Yarshater, (Cambridge University Press, 2003), 129.*
**Jacob Neusner, A history of the Jews in Babylonia, Vol.2, (Brill, 1968), 3.*

Κατηγορία:Πέρσες βασιλείς
Κατηγορία:Δυναστεία των Σασσανιδών
Βαράμης Γ΄ της Περσίας

Ο **Βαράμης Γ’ της Περσίας** (... - 293) ήταν ο έκτος βασιλιάς της Περσίας από την αυτοκρατορία των Σασσανιδών. Βασίλευσε για ένα μικρό χρονικό διάστημα το 293. Ήταν γιος και διάδοχος του βασιλιά των Σασσανιδών της Περσίας Βαράμη Β’. Μετά την ολοκληρωτική απώλεια της Αρμενίας από τον πρίγκιπα Τιριδάτη την εποχή του πατέρα του ο ρόλος των Σασσανιδών βασιλιάδων της Περσίας  είχε εξασθενήσει σημαντικά. Πριν την άνοδο του στον θρόνο της Περσίας είχε τοποθετηθεί από τον πατέρα του κυβερνήτης του Σακαστάν. Την εποχή που ανέβηκε στον θρόνο οι απώλειες για την Περσία είναι ακόμα μεγαλύτερες. Οι Ρωμαίοι κατέλαβαν και τη Μηδία. Οι ευγενείς θεώρησαν τον νεαρό Βαράμη Γ’ εντελώς ανίκανο να αντιμετωπίσει την κατάσταση. Συνωμοσία των ευγενών υπό την ηγεσία του πρίγκιπα Ναρσή θείου του πατέρα του, τον ανέτρεψαν την ίδια χρονιά από τον θρόνο της Περσίας. Τον θρόνο σφετερίστηκε ο ίδιος ο Ναρσής.

## Πηγές

**Bosworth, Clifford (1999). The Sāsānids, the Byzantines, the Lakhmids, and Yemen. Albany: SUNY Press.*
**Yarshater, Ehsan (1968). The Cambridge History of Iran. Cambridge: Cambridge University Press. ISBN 0-511-46774-5.*
**Ayatollahi, Habibollah (2003). The Book of Iran: The History of Iranian Art. City: Center for International-Cultural Studies.* 
**Baker, Patricia L. (2005). Iran, 2nd: the Bradt Travel Guide. City: Bradt Travel Guides.*
**Henning, Walter Bruno (1974). Acta Iranica. Téhéran: Bibliothèque Pahlavi.*
**Neusner, Jacob (1997). A History of the Jews in Babylonia: from Shapur I to Shapur II. Boston: Brill Academic Publishers.* 

Κατηγορία:Πέρσες βασιλείς
Κατηγορία:Δυναστεία των Σασσανιδών
Σημαία της Πούντλαντ

thumb|Η κρατική σημαία της Πούντλαντ.

Η  **σημαία της Πούντλαντ** είναι η κρατική σημαία της Πούντλαντ, αυτόνομης περιοχής στη βορειοανατολική Σομαλία.

## Ιστορία
Η Πούντλαντ αρχικά έκανε χρήση της παραλλαγής της σημαίας της Σομαλίας ως επαρχιακής σημαίας. Στις 22 Δεκεμβρίου 2009 το περιφερειακό κοινοβούλιο εισήγαγε μια νέα κρατική σημαία. Το σχέδιό της αποφασίστηκε από μια επιτροπή αποτελούμενη από κυβερνητικούς αξιωματούχους και διανοούμενους της περιοχής. 

## Χρώματα
Η σημαία αποτελείται από 3 χρώματα: λευκό, μπλε και πράσινο.
**Κορυφή*: η μπλε λωρίδα με το λευκό αστέρι στο κέντρο συμβολίζει τη σημαία της Σομαλίας 
**Κέντρο*: η λευκή λωρίδα στο κέντρο αντιπροσωπεύει την ειρήνη και στη σταθερότητα στην περιοχή
**Κάτω μέρος*: η πράσινη λωρίδα συμβολίζει το φυσικό πλούτο του Κράτους της Πούντλαντ της Σομαλίας

## Παλαιά σημαία

File:Flag of Somalia (sky blue).svg|Η σημαία της Πούντλαντ που χρησιμοποιούνταν πριν το Δεκέμβριο του 2009 (παραλλαγή της σημαίας της Σομαλίας)


## Αναφορές
*Flag of Puntland

Κατηγορία:Πούντλαντ
Πουντλαντ
Νάσιοναλ Λιγκ Σίστεμ

Το **Νάσιοναλ Λιγκ Σίστεμ** (αγγλικά: *National League System - ΝLS* που σημαίνει *Εθνικό Σύστημα Πρωταθλημάτων*) περιλαμβάνει τα επτά επίπεδα (5 έως 11) του συστήματος ποδοσφαιρικών πρωταθλημάτων Αγγλίας, τα οποία βρίσκονται κάτω από τα επίπεδα της Πρέμιερ Λιγκ (Premier League) και της Φούτμπολ Λιγκ (Football League). Εμπεριέχει 91 αγώνες πρωταθλήματος και πάνω από 1.600 ποδοσφαιρικούς συλλόγους. Λειτουργεί υπό τη δικαιοδοσία της Ποδοσφαιρικής Ομοσπονδίας (The Football Association). Το Νάσιοναλ Λιγκ Σίστεμ (ΝLS) έχει ιεραρχική μορφή με προβιβασμό και υποβιβασμό μεταξύ των πρωταθλημάτων σε διαφορετικά επίπεδα.

Πρόσφατα, το σύστημα υπέστη μια αναδιάταξη. Η πρώτη φάση τέθηκε σε λειτουργία το 2004-05. Κατά την έναρξη της αγωνιστικής περιόδου 2006-07, η δεύτερη φάση εισήχθη, και μια επιπλέον τρίτη φάση την περίοδο 2007-08 ξεκίνησε με την εισαγωγή ενός δεύτερου "Βήματος 4" (Step 4) στο βόρειο τμήμα της Αγγλίας.

## Χάρτες
Παρακάτω εμφανίζονται χάρτες με την κατανομή των πρωταθλημάτων και των κατηγοριών από το επίπεδο 5 έως και το επίπεδο 11 τα οποία απαρτίζουν το Νάσιοναλ Λιγκ Σίστεμ (ΝLS).



File:English Football Conference county coverage.png|Οι περιοχές που καλύπτονται από τις Κόνφερενσις Νορθ και Σάουθ (επίπεδα 5 και 6).
File:Levels 9–10 Football League areas in England.png|Οι περιοχές που καλύπτονται από τις κατηγορίες των επιπέδων 7 έως 11



## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Αγγλίας
79 (αριθμός)

Το **79** (εβδομήντα εννέα) είναι ο φυσικός αριθμός που βρίσκεται μετά από το 78 και πριν από το 80. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 79 συμβολίζεται ως **LXXIX** στο ρωμαϊκό σύστημα αρίθμησης και ως **ΟΘ´** στο ελληνικό σύστημα αρίθμησης.

## Στα μαθηματικά
* Το 79 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 83.

## Το 79 στη Χημεία
* Ο ατομικός αριθμός 79 αντιστοιχεί στον χρυσό.

## Το 79 στην Αστρονομία
* Το Μεσιέ 79 είναι ένα σφαιρωτό σμήνος σε απόσταση 42.000 ετών φωτός στον αστερισμό Λαγωός.

## Αναφορές και παρατηρήσεις


## Εξωτερικοί σύνδεσμοι

79
Αβαρίδα

Η Αβαρίδα (Abaris) είναι γένος αρπακτικών Κολεοπτέρων Εντόμων με είδη που σπάνια πετούν (Οικογένεια: Carabidae). Έχουν επίμηκες σώμα, συνήθως μαύρο, νηματοειδείς κεραίες και μικρή γλώσσα. Τα μπροστινά τους πόδια, πλατύτερα από τα άλλα, είναι κατάλληλα για να σκαλίζουν το έδαφος. Το γένος αυτό περιλαμβάνει τα είδη:

* *[[Abaris aenea]]* Dejean, 1831
* *[[Abaris aequinoctialis]]* Chaudoir, 1852
* *[[Abaris aquilonaria]]* Will, 2002
* *[[Abaris basistriata]]* Chaudoir, 1873
* *[[Abaris bicolor]]* Will, 2002
* *[[Abaris bigenera]]* Bates, 1882
* *[[Abaris convexa]]* Will, 2002
* *[[Abaris erwini]]* Will, 2002
* *[[Abaris franiai]]* Will, 2002
* *[[Abaris impunctata]]* Will, 2002
* *[[Abaris inaequaloides]]* Will, 2002
* *[[Abaris inflata]]* Will, 2002
* *[[Abaris metallica]]* Will, 2002
* *[[Abaris mina]]* Will, 2002
* *[[Abaris napoensis]]* Will, 2002
* *[[Abaris nigra]]* Will, 2002
* *[[Abaris nitida]]* Will, 2002
* *[[Abaris nobilis]]* Will, 2002
* *[[Abaris notiophiloides]]* Bates, 1871
* *[[Abaris opaca]]* Will, 2002
* *[[Abaris picipes]]* Bates, 1871
* *[[Abaris retiaria]]* Will, 2002
* *[[Abaris robustula]]* Tschitscherine, 1898
* *[[Abaris splendidula]]* (LeConte, 1863)
* *[[Abaris striolata]]* Bates, 1871
* *[[Abaris tachypoides]]* Bates, 1871
* *[[Abaris wardi]]* Will, 2002

## Παραπομπές


Κατηγορία:Κολεόπτερα
Κατηγορία:Carabidae